S-841/2008

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 3. júní sl. á hendur V-kk-þgf S-kk-þgf P-kk-þgf, kt. ---, Naustabryggju 4, Reykjavík, ,,fyrir eftirtalin umferðarlaga- og fíkniefnalagabrot framin á árinu 2007:

I.

Fyrir umferðarlagabrot með því að hafa ekið bifreiðinni TZ-515, aðfaranótt þriðjudagsins 18. september, óhæfur um að stjórna henni örugglega vegna áhrifa ávana- og fíkniefna, austur Ármúla í Reykjavík, uns lögregla stöðvaði aksturinn í Ármúla á móts við verslun Símans.

Þetta er talið varða við 1. og 2. mgr. 45. gr. a., sbr. 1. mgr. 100. gr., umferðarlaga nr. 50/1987, sbr. 5. gr. laga nr. 66/2006.

II.

Fyrir umferðar- og fíkniefnalagabrot, með því að hafa ekið bifreiðinni TZ-515, að kvöldi sunnudagsins 18. nóvember, óhæfur um að stjórna henni örugglega vegna áhrifa ávana- og fíkniefna og slævandi lyfja, austur Bústaðaveg í Reykjavík, uns lögregla stöðvaði aksturinn á Bústaðavegi við Ásgarð og með því að hafa umrætt sinn haft í vörslum sínum 23 stykki af kannabisplöntum sem lögregla fann við leit í bifreið ákærða.

Þetta er talið varða við 2. mgr. 44. gr. og 1. og 2. mgr. 45. gr. a., sbr. 1. mgr. 100. gr. umferðarlaga nr. 50/1987, sbr. 5. gr. laga nr. 66/2006 og 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001 og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006 og jafnframt að ofangreind fíkniefni sem hald var lagt á, verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Farið var með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði V-kk-nf hefur verið sektaður sex sinnum frá því á árinu 2000, ýmist fyrir fíkniefnalaga- eða umferðarlagabrot. Þannig gekkst hann, með lögreglustjórasátt 11. ágúst 2000, undir að greiða sekt og verða sviptur ökurétti í 12 mánuði vegna ölvunaraksturs. Var ákærði ekki orðinn 18 ára þegar hann framdi það brot og hefur það því ekki ítrekunaráhrif í máli þessu. Með viðurlagaákvörðun 11. október 2002 gekkst kærði á ný undir að greiða sekt vegna ölvunaraksturs. Jafnframt var hann þá sviptur ökurétti í 4 mánuði. Auk sektardómanna var ákærði dæmdur, hinn 20. desember 2002, til að sæta 45 daga fangelsi, skilorðsbundið í 3 ár, vegna tilraunar til þjófnaðar og hinn 6. september 2007 var ákærði dæmdur til að sæta fangelsi í 15 mánuði, og voru 12 mánuðir af þeim bundnir skilorði til þriggja ára, vegna ýmissa auðgunarbrota, fíkniefna- og umferðarlagabrota. Með brotum sínum nú hefur ákærði rofið skilorð síðastgreinda dómsins. Verður skilorðshluti hans því tekinn upp og honum ákvörðuð refsing í einu lagi.

Þykir refsing ákærða, með vísan til 77. gr. almennra hegningarlaga nr. 19/1940, hæfilega ákvörðuð fangelsi í 12 mánuði. Þegar litið er til þess að upplýst er að ákærði gangist nú undir langtímavímuefnameðferð þykir mega fresta fullnustu refsivistarinnar og skal hún falla niður að 3 árum liðnum haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði greiði 500.000 króna sekt til ríkissjóðs innan fjögurra vikna en sæti ella fangelsi í 28 daga.

Ákærði er sviptur ökurétti í 3 ár frá og með deginum í dag að telja.

Ákærði greiði 404.423 krónur í útlagðan sakarkostnað og 53.784 krónur, að meðtöldum virðisaukaskatti, í þóknun til skipaðs verjanda síns, J-kk-ef H-kk-ef hæstaréttarlögmanns.

D ó m s o r ð :

Ákærði, V-kk-nf S-kk-nf P-kk-nf, sæti fangelsi í 12 mánuði en fresta skal fullnustu refsingar og hún falla niður að 3 árum liðnum haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði greiði 500.000 króna sekt til ríkissjóðs innan fjögurra vikna en sæti ella fangelsi í 28 daga.

Ákærði er sviptur ökurétti í 3 ár frá og með deginum í dag að telja.

Ákærði greiði 404.423 krónur í útlagðan sakarkostnað og 53.784 krónur, að meðtöldum virðisaukaskatti, í þóknun til skipaðs verjanda síns, J-kk-ef H-kk-ef hæstaréttarlögmanns.

Á-kk-nf M-kk-nf.

.